Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A Kormány a 2303/2000. (XII. 15.) Korm. határozatával – mint ágazati célelõirányzatot – a 2000. évi központi
Paragraph Index: 247

A Kormány a 2303/2000. (XII. 15.) Korm. határozatával – mint ágazati célelõirányzatot – a 2000. évi központi költségvetés általános tartalékából az Egészségügyi Minisztérium fejezetéhez 135 millió forintot átcsoportosított a „rákbeteg gyermekek kezelési feltételeinek javítása céljából”. Az egészségügyi miniszter 2000. december 19-i, panaszosnak írott levelében közölte, hogy „az Egészségügyi Minisztérium kapta feladatul, hogy felossza azt a 135 millió Ft-ot, amelyet a lakosság a Gyermekrák Alapítványon keresztül a költségvetésen kívül biztosított az Alapítvány céljait segítõ feladatokra”. Tájékoztatta arról is, hogy a minisztérium mely intézmények között kívánja a pénzt felosztani. A minisztérium ezzel szemben 2000. december 27-én a teljes összeget átutalta az Alapítvány számlájára. A minisztérium a 2001. január 3-án kelt levélben már arról tájékoztatta az alapítvány elnökét, hogy „sajnálatos technikai tévedés folytán a 135 millió forint az Alapítvány számlájára került átutalásra, a három felhasználásra kijelölt intézet helyett. A Kormány

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes